**Kivonat**

**Készült:** Fehérgyarmat Város Önkormányzata Képviselő-testületének 2019. október 30-án megtartott **nyilvános** ülésének jegyzőkönyvéből

**FEHÉRGYARMAT VÁROS ÖNKORMÁNYZATA**

**KÉPVISELŐ-TESTÜLETÉNEK**

**17/2019.(X.30.)**

**önkormányzati rendelete**

A Szervezeti Működési Szabályzatról

Fehérgyarmat Város Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés (d) pontjában meghatározott feladatkörében eljárva a következőket rendeli el:

I. fejezet

Általános rendelkezések

1. Hivatalos megnevezés

1. §

(1) Az önkormányzat hivatalos megnevezése: Fehérgyarmat Város Önkormányzata (a továbbiakban: Önkormányzat). Székhelye: Fehérgyarmat, Kiss Ernő utca 2.

(2) A képviselő-testület hivatalos megnevezése: Fehérgyarmat Város Önkormányzata Képviselő-testülete (a továbbiakban: Képviselő-testület). A képviselő-testület tagjainak száma a polgármesterrel együtt 9 fő.

2. Jelképek

2. §

Fehérgyarmat város jelképei a címer és a zászló, melyek leírását, valamint azok használatát a képviselő-testület külön rendeletben szabályozza.

3. Bélyegző használat

3. §

(1) A képviselő-testület, a polgármester, a jegyző, valamint a polgármesteri hivatal bélyegzőjén Magyarország címerét kell használni.

(2) A bélyegzők körívén az alábbi felirat olvasható:

a) Fehérgyarmat Város Önkormányzata Képviselő- testülete

b) Fehérgyarmat Város Polgármestere

c) Fehérgyarmat Város Jegyzője

d) Fehérgyarmati Polgármesteri Hivatal

II. fejezet

A képviselő-testület megalakulása

4. Az alakuló ülés összehívása

4. §

A képviselő-testületalakuló ülését a választás jogerőre emelkedésétől számított tizenöt napon belül tartja meg. Az alakuló ülést a megválasztott polgármester hívja össze és vezeti.

5. A Képviselő-testület tisztségviselőinek megválasztása

5. §

(1) Az alakuló ülésen a képviselő-testület dönt

a) a polgármester javaslata alapján az alpolgármester személyről,

b) a polgármester javaslata alapján bizottsági elnökök, a bizottságok képviselő és nem képviselő tagok személyéről

(2) Az alpolgármester választással kapcsolatos titkos szavazást az Ügyrendi Bizottság bonyolítja le. Amennyiben az Ügyrendi Bizottság megválasztása még nem történt meg, vagy a bizottság határozatképtelen, a Képviselő-testület tagjai közül háromtagú szavazatszámláló bizottságot választ. A Szavazatszámláló Bizottság tagjai maguk közül elnököt választanak. A választás eredményét a szavazatszámláló bizottság elnöke hirdeti ki. A szavazásról külön jegyzőkönyvet kell készíteni, melyet az alakuló ülés jegyzőkönyvéhez kell csatolni.

(3) Ha az alpolgármester, a bizottsági elnökök, tagok megválasztása során tisztség betöltetlen marad, e tisztség(ek) tekintetében a soron következő ülésen szavazást kell tartani.

6. §

A bizottságok nem képviselő tagjai a képviselő-testület előtt esküt tesznek Az eskü szövegét a polgármester olvassa elő.

III. fejezet

A képviselő-testület működése

6. Az ülések ütemezése

7. §

A képviselő-testület - július hónap kivételével - minden hónap utolsó csütörtöki napján ülésezik, ezen kívül szükség szerint rendkívüli ülést tart.

7. Az ülés összehívása

8. §

(1) A képviselő-testület ülését a polgármester írásbeli meghívóval hívja össze.

(2) A meghívó tartalmazza az ülés helyét és kezdési időpontját, a javasolt napirendet, a napirendi pontok előterjesztőit, a meghívottakat.

(3) A képviselő-testület ülését a polgármesteri és az alpolgármesteri tisztség egyidejű betöltetlensége, illetőleg tartós akadályoztatásuk esetén az Ügyrendi Bizottság elnöke hívja össze.

9. §

(1) Az ülés meghívóját a tervezett napirendi pont(ok) előterjesztéseivel együtt az ülés előtt 5 nappal, rendkívüli ülés esetén 2 nappal, kell a képviselők és meghívottak részére kézbesíteni. Kézbesítésnek minősül az ülés anyagának elektronikus elérhetőségének biztosítása.

(2) A képviselő-testület rendkívül indokolt esetben rövid úton, telefon, futár, elektronikus üzenet útján is összehívható.

(3) A rendkívüli ülésen csak olyan napirend tárgyalható, amely az ülés összehívását indokolttá tette.

(4) A képviselő-testület elé kerülő napirendi pontokat írásban kell előterjeszteni. Kivételes esetben a napirend szóban is előterjeszthető, de ezt a napirend elfogadásakor az előterjesztőnek indokolni kell.

(5) Azon napirendek írásos anyagát, amelyet a képviselők korábban megkaptak, részükre ismételten nem kell megküldeni, amennyiben az írásos anyagban változás nem következett be.

10. §

A képviselő-testület ülésére tanácskozási joggal meg kell hívni a képviselő-testület tagjai mellett

a) a jegyzőt, a polgármesteri hivatal belső szervezeti egységeinek vezetőit,

b) a napirendi pont tárgya szerint illetékes szervezet, önkormányzati intézmény vezetőjét,

c) a városban működő önszerveződő közösségek képviselőit a tevékenységi körükbe tartozó előterjesztések tárgyalásánál,

d) a polgármester döntése alapján azt, akinek a jelenléte a napirendi pont alapos és körültekintő megtárgyalásához elengedhetetlenül szükséges.

11. §

(1) A képviselő-testület üléseinek időpontjáról, helyéről és napirendjéről a polgármesteri hivatal a lakosságot a városi televízióban, és a város honlapján tájékoztatja

(2) A közmeghallgatást tárgyaló ülés időpontját, helyét legalább tizenöt nappal az ülés előtt a városi televízióban és a város honlapján közzé kell tenni.

8. Az ülés vezetése

12. §

(1) A képviselő-testület ülését a polgármesteri és az alpolgármesteri tisztség egyidejű betöltetlensége, illetőleg tartós akadályoztatásuk esetén az Ügyrendi Bizottság elnöke vezeti.

(2) A képviselő-testület ülését vezető személy:

a) megállapítja, hogy a képviselő-testület ülését e rendelet szabályai szerint hívták össze;

b) megállapítja az ülés határozatképességét;

c) előterjeszti az ülés napirendjét;

(3) A polgármester, a képviselők, a jegyző, valamint az előterjesztő kezdeményezhetik valamely napirendi pont elnapolását, illetve a javasolt sorrend megváltoztatását.

(4) A képviselő-testület a napirendről vita nélkül határoz.

(5) A napirendi pontok tárgyalási sorrendje:

a) rendelet tervezetek

b) határozati javaslatot tartalmazó előterjesztések

c) beszámolók

d) tájékoztatók

e) kérdések, bejelentések.

(6) Képviselő-testületi napirendi pont előterjesztője lehet:

a) a polgármester

b) a képviselő-testület tagja

c) a képviselő-testület bizottsága

d) a jegyző

e) a polgármesteri hivatal belső szervezeti egységeinek vezetői

(7) Bizottság által benyújtandó előterjesztés nem kerül meghatározásra.

(8) Amennyiben a benyújtott előterjesztés véleményezése bizottság feladatkörbe tartozik, a bizottság véleményét a bizottság elnöke, akadályoztatása esetén az általa kijelölt bizottsági tag ismerteti.

9. A vita

13. §

(1) Minden előterjesztés és a vele összefüggő döntési javaslat felett külön-külön kell vitát nyitni. A vita a következők szerint zajlik:

a) az előterjesztő szóbeli kiegészítést tehet az előterjesztéshez, legfeljebb 3 percben

b) az előterjesztést megtárgyaló bizottság elnöke ismerteti a bizottság véleményét, legfeljebb 3 percben

c) a bizottsági vitában kisebbségben maradt vélemények ismertetése az érintett bizottsági tagok által, legfeljebb 3 percben

d) a képviselők és tanácskozási joggal rendelkezők legfeljebb 2 percben kérdéseket tehetnek fel, amire az érintett válaszol, legfeljebb 5 percben

e) a képviselők és tanácskozási joggal rendelkezők ismertetik véleményüket egy alkalommal, legfeljebb 4 percben

f) a vita lezárása előtt a az előterjesztő válaszol a hozzászólásokra, és véleményt nyilvánít a módosító javaslatokról.

(2) A jegyző a szavazást megelőzően jelzi a képviselő-testületnek, ha a tervezett döntésnél jogszabálysértést észlel.

(3)A polgármester az előterjesztésben szereplő és a vitában elhangzott javaslatokat egyenként bocsátja szavazásra úgy, hogy előbb a vita során időrendben elhangzott módosító és kiegészítő javaslatról, majd az előterjesztésben szereplő, a korábban elfogadott kiegészítő és módosító javaslatokkal együtt figyelembe vett javaslatról kell dönteni.

(4) Ügyrendi javaslat legfeljebb egy perc időtartamban tehető, amely az ülés vezetésével, rendjével összefüggő, a tárgyalt napirendi pontot érdemben nem érintő - döntést igénylő - eljárási kérdésre vonatkozó javaslat. Ügyrendi javaslat esetében a polgármester soron kívül szót ad, az ügyrendi javaslat megtételét követően a javaslatról vita nélkül azonnal kell dönteni.

14. §

A képviselő-testület ülésein jelenlévő választópolgárnak a polgármester adja meg a szót, legfeljebb 3 perc időtartamra, amennyiben hozzászólási szándékát és hozzászólásának témáját a polgármesternél legkésőbb az ülést megelőző 2. napon írásban jelezte.

10. A képviselő- testület elé kerülő anyagok tartalmi követelményei

15.§

A képviselő-testület elé kerülhet:

a) előterjesztés

b) beszámoló

c) tájékoztató

16. §

(1) Az előterjesztéshez fedőlapot kell készíteni, amely tartalmazza:

a) az ülés időpontját,

b) a nyilvános/zárt ülés megjelölését

c**)** a tárgyat,

d**)** az iktatószámot,

e**)** az előterjesztő megnevezését,

f) az előterjesztés készítőjét,

g) a „látta” megjelölés alatt a jegyző aláírását az előterjesztés előzetes törvényességi ellenőrzéséről

h) a véleményező bizottságokat az SZMSZ-re való hivatkozással,

(2)Az előterjesztés szöveges része tartalmazza:

a) a határozati javaslat megértéséhez szükséges előzményeket, magyarázatot, az alapjául szolgáló tényeket, adatokat

b) a jogszabályi háttér megvilágítását

c) annak áttekintését, hogy a témakör szerepelt-e már korábban, napirenden, és ha igen, milyen döntés született

d) a döntési alternatívákat és lehetséges következményeik bemutatását.

e) minősített többségű döntés esetén ennek szükségességét

(3)A határozati javaslatban meg kell jelölni:

a) a konkrét döntést

b) a rendelkező részt és indokolást önkormányzati hatósági hatáskörben hozott határozatnál

c) az esetleges döntési változatokat ( döntési alternatívaként nem szerepelhet ugyanazon kérdés elfogadása és elutasítása )

d) a végrehajtási határidőt, a végrehajtásért felelős személy (ek) megnevezését, ott, ahol az a határozatból eredően indokolt

(4**)** Az alaki és tartalmi kellékeket értelemszerűen alkalmazni kell a beszámolóra és a tájékoztatóra is.

17. §.

(1)A beszámoló

a) önkormányzati hatáskör gyakorlásáról

b) a képviselő-testület határozatainak végrehajtásáról

c) az interpellációk kivizsgálásáról

d) a képviselő-testület és szervei működéséről

e) önkormányzati intézmény, önkormányzati feladatot ellátó szervezet tevékenységéről készíthető.

(2) A beszámoló benyújtására a polgármester, bizottsági elnök, jegyző, a polgármesteri hivatal belső szervezeti egységeinek vezetője, továbbá a képviselő- testület döntése alapján a beszámolásra kötelezett jogosult.

(3)A beszámoló elfogadásáról a képviselő-testület határozatot hoz.

18. §

(1)A tájékoztató olyan írásos információk képviselő-testület elé terjesztését jelenti, amelyek az önkormányzati döntések meghozatalát általános jelleggel támasztják alá, illetve, amelyek valamely, a város életével kapcsolatos jelenségnek, nem önkormányzati szerv tevékenységének megismerését segítik elő.

(2)Tájékoztató benyújtására a polgármester, az általa felkért személy, a bizottság, a jegyző, a polgármesteri hivatal belső szervezeti egységeinek vezetője továbbá a jogszabály alapján a tájékoztatásra kötelezett jogosult.

(3)A tájékoztató elfogadásáról a képviselő-testület határozatot hoz.

11. Az ülés rendje

19. §

(1) A polgármester gondoskodik a tanácskozás rendjének a fenntartásáról, ennek során:

a) figyelmezteti azt a hozzászólót, aki eltér a tárgyalt napirendi ponttól, valamint a tanácskozáshoz nem illő, sértő módon nyilatkozik;

b) rendreutasítja azt a személyt, aki az ülés rendjéhez méltatlan magatartást tanúsít;

c) ismétlődő rendzavarás esetén a terem elhagyására szólíthatja fel a rendbontót;

d) ismételt és súlyos rendbontás esetén a rendbontó eltávolításához a rendőrség segítségét veheti igénybe;

e) a c), d) pontban felsorolt intézkedések a képviselő-testület tagjával és a jegyzővel szemben nem alkalmazhatóak.

(2) Az ülés rendjének biztosítása érdekében az ülés ideje alatt az ülésteremben mobil telefon használata tilos.

12. Döntéshozatal

20. §

(1) Az ülés során a polgármester a határozatképességet folyamatosan figyelemmel kíséri, és határozatképtelenség bekövetkeztekor - amennyiben a határozatképesség rövid idő alatt ismét biztosítható - tárgyalási szünetet rendel el, legfeljebb 30 perces időtartamra. A tárgyalási szünet után az ülés tovább folytatható, ha a határozatképesség helyreáll.

(2) Minősített többség szükséges a jogszabályokban meghatározottakon túl következő ügyekben:

a) díszpolgári cím adományozása

b) hitelfelvétel,

c) önkormányzati vagyonnal kapcsolatos döntések

d) gazdasági társaság alapítása, gazdasági társaság megszűntetése

e) közbeszerzési eljárás megindítása ( felhívás és dokumentáció jóváhagyása) , az eljárásban beérkezett ajánlatok minősítése, elbírálása

21. §

A képviselő-testület ülésein a szavazás kézfelemeléssel történik.

22. §

(1) A képviselő-testület a polgármester, vagy bármely képviselő javaslatára titkos szavazást tarthat. A kezdeményezésről a képviselő-testület vita nélkül határoz.

(2) Atitkos szavazást az Ügyrendi Bizottság bonyolítja le. Amennyiben az Ügyrendi Bizottság határozatképtelen, a képviselő-testület tagjai közül háromtagú szavazatszámláló bizottságot választ.

(3) A választás eredményét a bizottság elnöke hirdeti ki.

(4) A titkos szavazás borítékba helyezett bélyegzővel ellátott szavazólapon, urna igénybevételével történik.

(5) A szavazásról jegyzőkönyv készül, amelyet a bizottság tagjai írnak alá. A jegyzőkönyv az ülés jegyzőkönyvének mellékletét képezi.

23. §

Személyes érintettség bejelentésének elmulasztása esetén a képviselő-testület a döntését a személyes érintettség bejelentésének elmulasztásáról való tudomásra jutást követő ülésén felülvizsgálja.

24. §

A név szerinti szavazásnál a jegyző betűrendben felolvassa a képviselő-testület tagjainak névsorát, akik nevük felolvasásakor "igen", "nem", "tartózkodom" kijelentéssel szavaznak.

25. §

A döntéshozatal során először módosításra, kiegészítésére tett indítványokról az elhangzásuk sorrendjében kell dönteni, majd az elfogadott módosítások, kiegészítések figyelembe vételével kell szavazásra bocsátani a rendelet-tervezetet vagy határozati javaslatot.

13. A képviselő-testület döntései

26. §

A képviselő-testület döntései:

a) rendeletalkotás

b) határozathozatal

c) alakszerű határozat nélküli határozathozatal

14. A rendeletalkotás

27. §

Önkormányzati rendeletalkotást kezdeményezhet:

a) polgármester

a) a képviselő-testület tagja

b) a képviselő-testület bizottsága

c) a jegyző

28. §

A Képviselő-testület szervezeti és működési szabályzatáról, a költségvetésről, annak módosításáról és végrehajtásáról , a településrendezési eszközökről szóló rendelet tervezeteket a polgármester, az egyéb rendelet tervezeteket a jegyző vagy az aljegyző terjeszti a képviselő-testület elé.

29. §

(1) A rendeletet a polgármesteri hivatal hirdetőtábláján történő kifüggesztéssel kell kihirdetni, és azon fel kell tüntetni a kifüggesztés és a levétel napját. A kihirdetés időpontja a kifüggesztés napja.

(2) Sürgős esetben elrendelhető a rendelet azonnali kihirdetése. Ekkor a rendeletben rögzíteni kell kihirdetés időpontját óra, perc megjelöléssel.

15. Határozathozatal

30. §

(1)Ha a jogszabály rendeletalkotási kötelezettséget nem ír elő vagy nem tesz lehetővé, a képviselő-testület a feladat- és hatáskörébe tartozó ügyben határozatot hoz.

(2) A határozat jelölése:

Fehérgyarmat Város Önkormányzata Képviselő- testületének …/….( …., ….. ) önkormányzati határozata ……..ról/ről, ahol a határozat sorszáma , az évszám, a határozat meghozatalának hónapja és napja arab számmal kerül feltüntetésre

31. §

A képviselő – testület jegyzőkönyvi rögzítéssel, alakszerű határozat meghozatala nélkül dönt:

a) a napirend módosítására, kiegészítésére tett indítványról

b)ügyrendi kérdésekről,

c) a rendelet tervezet vagy a határozati javaslat módosítására, kiegészítésére tett indítványról

IV. fejezet

A jegyzőkönyv

32. §

(1) A képviselő-testület üléséről készült jegyzőkönyvnek az Mötv.-ben meghatározottakon túl, tartalmaznia kell:

a) az ülésen tanácskozási joggal résztvevők nevét,

b) napirendi pontonként az előterjesztő, a kérdést feltevők és a válaszadók nevét,

c) az ülést vezető esetleges intézkedéseit,

(2) A kérdéseket és az arra adott válaszokat abban az esetben kell rögzíteni ha azt a kérdés feltevő vagy a válasz adó külön kéri. A hozzászólásokat és a véleményeket abban az esetben kell szó szerint rögzíteni ha azt a hozzászóló külön kéri.

(3) A jegyzőkönyvet az ülésen rögzített hangfelvétel, képfelvétel és a jegyzőkönyvvezető jegyzetei alapján kell elkészíteni. A hangfelvételt 1 évig kell megőrizni.

(4) A jegyzőkönyvhöz mellékelni kell az ülés meghívóját, és a jelenléti ívet.

33. §

A jegyzőkönyv 2 eredeti példányban készül. A jegyzőkönyv 1 eredeti példányát a mellékletekkel együtt a jegyző kezeli, gondoskodik a jegyzőkönyvek évenként beköttetéséről, valamint megfelelő őrzéséről, 1 példány hivatali munkapéldány.

V. fejezet

A képviselő-testület szervei és az alpolgármester

16. Bizottságok

34. §

(1) A képviselő-testület döntéseinek előkészítésére, a döntések végrehajtásának szervezésére, ellenőrzésére, valamint az átruházott hatáskörben való döntéshozatalra állandó bizottságokat hoz létre.

(2)A képviselő-testület az alábbi állandó bizottságokat hozza létre:

Intézmény-felügyeleti, Szociális, Közművelődési és Sport Bizottság 5 fő

Pénzügyi Bizottság 5 fő

Ügyrendi Bizottság 5 fő

Városfejlesztési, Környezetvédelmi és Műszaki Bizottság 5 fő

(3)Az állandó bizottságok tagjainak névsorát e rendelet 1. függeléke tartalmazza.

(4) A bizottságok feladatait e rendelet 1. melléklete tartalmazza.

(5) A képviselő-testület által a bizottságokra átruházott hatásköröket a rendelet 2. melléklete tartalmazza.

35. §

(1) A bizottság ülésének összehívásáról a bizottság elnöke gondoskodik. Az elnök akadályoztatása esetén, az általa megbízott képviselő bizottsági tag hívja össze a bizottság ülését és látja el az elnöki teendőket.

(2)A bizottság elnöke, a meghívót és az írásos napirendi anyagokat, az ülés előtt legalább 2 nappal megküldi a bizottság tagjainak, valamint az egyéb meghívottaknak. Nem kell megküldeni a bizottság képviselő tagjainak, a testületi ülés meghívójával megküldött anyagokat.

17. A polgármester

36. §

(1) A polgármester főállású választott tisztviselőként látja el feladatát.

(2) Feladatát főállásban, teljes munkaidőben, kötetlen munkarend szerint látja el.

(3) A Polgármester minden héten pénteken 8-12 óráig tart ügyfélfogadást hivatali helyiségében.

(4) A képviselő-testület által a polgármesterre átruházott hatásköröket a rendelet 3. melléklete tartalmazza.

18. Az alpolgármester

37. §

(1) Az alpolgármester társadalmi megbízatású választott tisztviselőként látja el feladatát.

(2) Az alpolgármester minden héten csütörtökön 14-16 óráig tart ügyfélfogadást a polgármesteri hivatal hivatali helyiségében.

19. A jegyző

38. §

(1) A polgármester - pályázat útján - a jogszabályban megállapított képesítési követelményeknek megfelelő jegyzőt nevez ki. A kinevezés határozatlan időre szól.

(2) A képviselő-testület hivatalát a jegyző vezeti. A jegyző gondoskodik az önkormányzat működésével kapcsolatos feladatok ellátásáról.

(3) A jegyzői és aljegyzői tisztség egyidejű betöltetlensége, illetve tartós akadályoztatásuk esetén - legfeljebb hat hónap időtartamra - a jegyzői feladatokat a pénzügyi iroda vezetője látja el.

(4) A helyettesítés körében tett intézkedéseiről az akadályoztatás megszűnését követően haladéktalanul, közvetlenül köteles a jegyzőnek részletesen beszámolni.

20. A polgármesteri hivatal

39. §

(1) A képviselő-testület hivatalánakmegnevezése: Fehérgyarmati Polgármesteri Hivatala

(2) A polgármesteri hivatal önállóan működő és gazdálkodó költségvetési szerv, az önkormányzat gazdálkodásának végrehajtó szerve, egyidejűleg önkormányzati igazgatási szervezet, melynek feladata az önkormányzat működésével, valamint az államigazgatási ügyek döntésre való előkészítésével és végrehajtásával kapcsolatos feladatok ellátása.

(3) A polgármesteri hivatal szervezeti és működési szabályzatát a képviselő-testület külön határozatban hagyja jóvá.

21. Társulások

40. §

(1) Az önkormányzat az alábbi társulásoknak tagja:

a) Felső-Tisza Vidéki Többcélú Kistérségi Társulás,

b) Felső-Tisza Vidéki Gyermekjóléti és Szociális Intézményfenntartó Társulás

c) Szabolcs-Szatmár-Bereg Megyei Szilárdhulladék-gazdálkodási Társulás

(2) A társulás által ellátott önkormányzati feladatokat a társulási megállapodások tartalmazzák.

VI. fejezet

Lakossági fórum

41. §

A város lakosságát érintő közérdekű tárgykörben, illetve jelentősebb döntések sokoldalú előkészítése érdekében a lakosok, a helyi szervezetek közvetlen tájékoztatása céljából lakossági fórum hívható össze.

42. §

(1) A lakossági fórum helyéről, idejéről, a tárgyalásra kerülő tárgykörökről a polgármesteri hivatal hirdetőtábláján, a város honlapján kell tájékoztatni a lakosokat, valamint a helyben érdekelt szervezeteket legkésőbb a fórum előtt 8 nappal.

(2) A lakossági fórumra meg kell hívni a települési képviselőket, a jegyzőt, valamint a polgármesteri hivatal belső szervezeti egységeinek vezetőit.

(3) A lakossági fórum kiterjedhet a település egészére vagy településrészre.

(4) A lakossági fórumot a polgármester vezeti, a tanácskozásról az elhangzott vélemények, javaslatok, állásfoglalások lényegét tartalmazó feljegyzés készül.

ZÁRÓ RENDELKEZÉS

43. §

(1)

(2) E rendelet kihirdetésével lép hatályba. A Képviselő-testület elrendeli a rendelet azonnali, 15 óra 5 perckor történő kihirdetését.

(3) Hatályát veszti a Képviselő-testület Szervezeti és Működési Szabályzatáról szóló 14/2014. (X.27.) önkormányzati rendelet

1. melléklet a 17/2019. (X.30.) önkormányzati rendelethez

A Képviselő-testület bizottságainak feladatai:

I.

Intézmény-felügyeleti, Szociális, Közművelődési és Sport Bizottság

1. Véleményezi az alábbi előterjesztéseket:

a) az önkormányzat költségvetésével, zárszámadásával kapcsolatos, működési körébe tartozó rendeletek, határozatok

b) az önkormányzat által fenntartott intézmények vezetőinek kinevezésével, munkaviszonyának megszüntetésével kapcsolatos döntések

c) a bizottság tevékenységi köréhez kapcsolódó közfeladatokat ellátó intézményekkel a feladat ellátására irányuló megállapodások, önkormányzatokkal kötendő társulási megállapodások

d) az intézményrendszer fejlesztésével, átszervezésével kapcsolatos koncepciók tervezetek

e)térítési díjak megállapítására vonatkozó rendeletek

f) a feladatkörét érintő területen az önkormányzat intézményrendszer szervezetének kialakítására, változtatására irányuló tervezet

g) az önkormányzati fenntartású intézmények alapító okirata és a képviselő – testület elé kerülő beszámolói

h) az önkormányzati tulajdonban lévő intézmény tulajdonosi vagy fenntartó jogának – részben vagy egészben – más fenntartó részére történő átengedése

i) az önkormányzat által fenntartott intézmények vezetőinek kinevezése , jogviszonyának megszüntetése

j) művészeti alkotások közterületen, valamint önkormányzati tulajdonú épületen való elhelyezése, eltávolítása

k) az önkormányzati közművelődési feladatok ellátása céljából kötendő közművelődési megállapodások

l) a szakterületébe tartozó egyéb önkormányzati rendeletek, határozatok

2. Együttműködik a szociális gondoskodás kiterjesztése érdekében az állami, önkormányzati szervekkel, egyházakkal, karitatív szervezetekkel és szakmai egyesületekkel.

3. Véleményezi a városi ünnepségek, rendezvények programját

4. A közművelődési, oktatási, ifjúsági és sport feladatok gyakorlati végrehajtása során kapcsolatot tart és együttműködik a nem önkormányzati fenntartású intézményekkel, egyházakkal, valamint szakmai és civil szervezetekkel.

5. Segíti a város sportéletét, iskolai és tömegsportjának szervezését.

II.

Pénzügyi Bizottság

1. Véleményezi az alábbi előterjesztéseket:

a) az önkormányzat költségvetésével, zárszámadásával kapcsolatos rendeletek, határozatok

b) az önkormányzat gazdálkodásával, pénzügyi helyzetével, vagyonával kapcsolatos döntések

c) az önkormányzat pénzügyi- gazdasági ellenőrzésével kapcsolatos döntések

d) az önkormányzat gazdasági társaságban való részvétele, fejlesztési és beruházási tervek

e) gazdasági program

f) költségvetési szerv alapítása, átszervezése, megszüntetése, gazdálkodást érintő fejlesztés, működtetés, átszervezés

g) önkormányzati tulajdonú gazdasági társaság alapítása, működtetése, üzletrészek, részvények adásvétel

h) közbeszerzésekkel kapcsolatos döntések

i) a szakterületébe tartozó egyéb önkormányzati rendeletek, határozatok

2. Figyelemmel kíséri az elfogadott éves költségvetés bevétel – kiadás alakulását, az önkormányzat likviditási helyzetét, a vagyonváltozás alakulását, értékeli az azt előidéző okokat.

3. Vizsgálja a hitelfelvétel indokait és gazdasági megalapozottságát.

III.

Ügyrendi Bizottság

1. Véleményezi az alábbi előterjesztéseket:

a) önkormányzati rendeletek

b) más önkormányzattal való együttműködési megállapodás, társulási megállapodás

c) képviselő-testület működésére vonatkozó törvényességi jelzés

d) a költségvetési szervek, gazdasági társaságok alapítása, átszervezése, megszüntetése

e) képviselő-testület elé kerülő beszámolók, tájékoztatók

f) a szakterületébe tartozó egyéb önkormányzati rendeletek, határozatok

2. Nyilvántartja és kezeli a képviselői (hozzátartozói) vagyonnyilatkozatokat. E feladat ellátása során:

a)felhívja a kötelezettet a vagyonnyilatkozat tételre

b) igazolást ad ki a kitöltött vagyonnyilatkozatok átvételéről

c) nyilvántartást vezet az átvett vagyonnyilatkozatokról, továbbá az azokhoz kapcsolódó egyéb iratokról

d) a szabályozás szerint nyilvánosságra hozza, gyakorlatilag hozzáférhetővé teszi a polgármester, az alpolgármester és a képviselői vagyonnyilatkozatokat

e) a vagyonnyilatkozattal kapcsolatos eljárás esetén, felhívja az érintettet az ellenőrzéshez szükséges azonosító adatok közlésére,

f) ellátja a vagyonnyilatkozatok ellenőrzésével kapcsolatos feladatokat

3. Lebonyolítja a képviselő- testület hatáskörébe tartozó döntéseknél a titkos szavazást.

4. Kivizsgálja a polgármester által átadott, a képviselő- testület tagja összeférhetetlenségének megállapítására irányuló kezdeményezéseket.

5. Véleményezi a polgármester által kötendő szerződéseket, megállapodásokat.

IV.

Városfejlesztési, Környezetvédelmi és Műszaki Bizottság

1. Véleményezi az alábbi előterjesztéseket:

a) az önkormányzat költségvetésével, zárszámadásával kapcsolatos, működési körébe tartozó rendeletek, határozatok

b) a közlekedéssel, energiaszolgáltatással, az épített környezettel, az ivóvíz ellátással, vízgazdálkodással, csapadék- és szennyvízelvezetéssel, hírközléssel, információs rendszerekkel, a területrendezéssel és területfejlesztéssel összefüggő beszámolók, előterjesztések, koncepciók, programok

c) a környezetvédelemmel, zaj- és rezgésvédelem kapcsolatos rendeletek , határozatok

d) a helyi jelentőségű természeti terület védetté nyilvánításáról, óvásáról, őrzéséről, fenntartásáról, valamint természeti állapotának fejlesztéséről való gondoskodás körében készített, továbbá a védettség feloldására irányuló előterjesztést, az önkormányzat illetékességi területén lévő és műemléki oltalmat érdemlő értékek védetté nyilvánítására, illetőleg a védekezés megszüntetésére irányuló kezdeményezés

e) az önkormányzati tulajdonú mezőgazdasági művelésű földterületekkel kapcsolatos döntések

f) a köztemető fenntartásával kapcsolatos döntések

g) földrajzi nevek megállapítása, megváltoztatása

h) településrendezési eszközök elkészítésével, módosításával kapcsolatos valamennyi döntés

i) a közút forgalmi rendjének a város közlekedésében jelentősebb változást eredményező intézkedések

j) városfejlesztési, gazdaságfejlesztési és beruházási tervek

k) közbeszerzéssel kapcsolatos döntések

l) a szakterületébe tartozó egyéb önkormányzati rendeletek, határozatok

2. melléklet a 17/2019. (X.30.) önkormányzati rendelethez

A Képviselő-testület bizottságokra átruházott hatáskörei

I. Intézmény-felügyeleti, Szociális, Közművelődési és Sport Bizottság

1. Szociális bérlakások bérbeadása ( 12/2019. (IX.02.) önkormányzati rendelet )

II. Pénzügyi bizottság

1. Önkormányzati vagyon hasznosítása, ideértve a használatba adás, üzemeltetésbe, bérbe, haszonbérbe adás ( 1/2014. (II.03.) 6. § (6) )

2. Követelésről lemondás bruttó 100.000 Ft alatt ( 1/2014. (II.03.) 7. § (3) )

3. Piaci alapon megállapított lakbérű bérlakások bérbeadása (12/2019. (IX.02.) önkormányzati rendelet)

IV. Városfejlesztési, Környezetvédelmi és Műszaki Bizottság

1. Közterület használati megállapodás megkötése (13/2008. (IX.29.) 7. § (1) )

2 Közterületeken lévő fa kivágásához tulajdonosi hozzájárulás adása.

3. melléklet a 17/2019. (X.30.) önkormányzati rendelethez

A Képviselő-testület polgármesterre átruházott hatáskörei

1. A város címerének meghatározott célú használatának engedélyezése ( 9/1992.(V.25.) 4. § (1) )

2.Települési támogatás és rendkívüli települési támogatás iránti kérelmek elbírálása ( 2/2015. (II.23.) 1. §)

3. Városi érdekből, közfeladatot ellátó személy részére bérbe adható bérlakások (szolgálati lakások) bérbeadása (12/2019.(IX.02.) önkormányzati rendelet)

1. függelék a 17/2019. (X.30.) önkormányzati rendelethez

A Képviselő- testület bizottságainak tagjai

Intézmény-felügyeleti, Szociális, Közművelődési és Sport Bizottság

Dr. Tarpai Zsuzsanna elnök

Bereczki Zoltán képviselő tag

Farkas János képviselő tag

Kalydi Tamásné nem képviselő tag

Gacsályi Lászlóné nem képviselő tag

Pénzügyi Bizottság

Macsi Gyula elnök

Fekete Tibor képviselő tag

Aranyosi László képviselő tag

Porkoláb Pál nem képviselő tag

Csoknyai Károly nem képviselő tag

Ügyrendi Bizottság

Dr. Kádár Brigitta elnök

Dr. Tarpai Zsuzsanna képviselő tag

Macsi Gyula képviselő tag

Bakosné Balogh Andrea nem képviselő tag

Wachteinheim József nem képviselő tag

Városfejlesztési, Környezetvédelmi és Műszaki Bizottság

Bereczki Zoltán elnök

Aranyosi László képviselő tag

Fekete Tibor képviselő tag

Gacsályi Ferenc nem képviselő tag

Bíró Zoltán nem képviselő tag

2. függelék a 17/2019. (X.30.) önkormányzati rendelethez

Fehérgyarmat Város Önkormányzataalaptevékenységének kormányzati funkciók szerinti besorolása:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 011130 | Önkormányzatok és önkormányzati hivatalok jogalkotó és általános igazgatási tevékenysége |
| 2 | 013210 | Átfogó tervezési és statisztikai szolgáltatások |
| 3 | 013320 | Köztemető-fenntartás és -működtetés |
| 4 | 013340 | Az állami vagyonnal való gazdálkodással kapcsolatos feladatok |
| 5 | 013350 | Az önkormányzati vagyonnal való gazdálkodással kapcsolatos feladatok |
| 6 | 016010 | Országgyűlési, önkormányzati és európai parlamenti képviselőválasztásokhoz kapcsolódó tevékenységek |
| 7 | 016020 | Országos és helyi népszavazással kapcsolatos tevékenységek |
| 8 | 016080 | Kiemelt állami és önkormányzati rendezvények |
| 9 | 031030 | Közterület rendjének fenntartása |
| 10 | 041231 | Rövid időtartamú közfoglalkoztatás |
| 11 | 041232 | Start-munka program - Téli közfoglalkoztatás |
| 12 | 041233 | Hosszabb időtartamú közfoglalkoztatás |
| 13 | 041237 | Közfoglalkoztatási mintaprogram |
| 14 | 045120 | Út, autópálya építése |
| 15 | 045150 | Egyéb szárazföldi személyszállítás |
| 16 | 045160 | Közutak, hidak, alagutak üzemeltetése, fenntartása |
| 17 | 045161 | Kerékpárutak üzemeltetése, fenntartása |
| 18 | 045170 | Parkoló, garázs üzemeltetése, fenntartása |
| 19 | 047320 | Turizmusfejlesztési támogatások és tevékenységek |
| 20 | 047410 | Ár- és belvízvédelemmel összefüggő tevékenységek |
| 21 | 052020 | Szennyvíz gyűjtése, tisztítása, elhelyezése |
| 22 | 052080 | Szennyvízcsatorna építése, fenntartása, üzemeltetése |
| 23 | 063080 | Vízellátással kapcsolatos közmű építése, fenntartása, üzemeltetése |
| 24 | 064010 | Közvilágítás |
| 25 | 066010 | Zöldterület-kezelés |
| 26 | 066020 | Város-, községgazdálkodási egyéb szolgáltatások |
| 27 | 074031 | Család és nővédelmi egészségügyi gondozás |
| 28 | 074032 | Ifjúság-egészségügyi gondozás |
| 29 | 081030 | Sportlétesítmények, edzőtáborok működtetése és fejlesztése |
| 30 | 081841 | Versenysport- és utánpótlás-nevelési tevékenység és támogatása |
| 31 | 081043 | Iskolai, diáksport-tevékenység és támogatása |
| 32 | 081045 | Szabadidősport- (rekreációs sport-) tevékenység és támogatása |
| 33 | 082044 | Könyvtári szolgáltatások |
| 34 | 082091 | Közművelődés - közösségi és társadalmi részvétel fejlesztése |
| 35 | 082092 | Közművelődés - hagyományos közösségi kulturális értékek gondozása |
| 36 | 091140 | Óvodai nevelés, ellátás működtetési feladatai |
| 37 | 096015 | Gyermekétkeztetés köznevelési intézményben |
| 38 | 102023 | Időskorúak tartós bentlakásos ellátása |
| 39 | 104030 | Gyermekek napközbeni ellátása családi bölcsőde, munkahelyi bölcsőde, napközbeni gyermekfelügyelet vagy alternatív napközbeni ellátás útján |
| 40 | 104060 | A gyermekek, fiatalok és családok életminőségét javító programok |
| 41 | 106010 | Lakóingatlan szociális célú bérbeadása, üzemeltetése |
| 42 | 107080 | Esélyegyenlőség elősegítését célzó tevékenységek és programok |

**/Dr.** **Péter Csaba s.k./ /dr. Kovács Attila s.k./**

**polgármester jegyző**

A kivonat hiteles:

Fehérgyarmat 2019. október 30.